འོན་ཀྱང་ང་ཁྱིམ་ཚང་འདིའི་ལས་ཀ་ནས་མཇུག་བསྒྲིལ་རྒྱུར་ཐག་ཆོད་རྗེས།ང་རང་ཅི་ཡིན་ཆ་མི་འཚལ་བའི་རྒས་པོ་འདི་ལ་སྙིང་རྗེ་འཕར་མ་ཞིག་སྐྱེས་སོང་ལ།ལས་གནས་འདི་ནས་ཁ་བྲལ་རྗེས་རྒས་པོ་སྔར་བས་སེམས་སྡུག་གིས་གང་འགྲོ་མེད་ཅིང་ཁོ་པར་མིག་ཡག་ཙམ་ཡང་ལྟ་འདོད་མེད་པའི་རྒས་མོ་ངོ་ཡག་མ་དེར་བསྟུན་མཁས་ཀྱིས་མི་སྡོད་དཀའ་མེད་རེད་ཨང་སྙམ་པ་བྱུང་།དེའང་རྒས་པོ་འདི་སྡུག་ཆག་ཡིན་ལུགས་ཙམ་ཟུར་དུ་བཤད་ན།ཁོས་ཁྱིམ་དུ་ཡོང་ཚད་ལ་ངོ་དགའ་ཙམ་ཡང་མི་བཤད་པ་མ་ཟད།ལས་ཀ་ཅི་ཞིག་བྱེད་ཀྱང་ཁོ་པས་ཟུར་ནས་ཁོའི་བསམ་ཚུལ་དང་མཐུན་པ་ཞིག་མ་བྱེད་ན་ཁོས་སྐད་མགོ་མཐོན་པོསངན་བཤད་བྱེད་ངེས་ཤིང་།ལས་བྱེད་གཞན་ལ་མི་དགའ་བའི་རྣམ་འགྱུར་ཤུགས་ཆེར་བཏོན་ནས་ཚང་མ་མི་སྤྲོ་བ་བཟོ་གི་ཡོད།